# Det amerikanske præsidentvalg 2012

Skematisk oversigt over undervisningsforløbet ”Det amerikanske præsidentvalg”

|  |  |  |  |
| --- | --- | --- | --- |
| **Lektion** | **Formål** | **Indhold i lektionen** | **Metode og materialer** |
| **1.** | - Kendskab til de to amerikanske præsident-kandidater  - Hvad er de to kandidaters valgprogram, ”hvad handler valget om”  (campaign issues)  - Hvordan præsenterer kandidaterne sig selv? | Eleverne præsenteres i denne første lektion om det amerikanske præsidentvalg for følgende;   1. Hvem er de to præsidentkandidater? 2. Hvem er de to vice-præsidentkandidater? 3. Hvilke to partier repræsenterer henholdsvis præsident- og vicepræsidentkandidaterne? 4. Hvad er præsidentkandidaternes politiske holdninger. Nedenstående emner, de såkaldte campaign issues, kan nævnes som mulige emner for eleverne, men det er tanken, at det skal være eleverne selv, der undersøger og udvælger centrale emner i valgkampen (induktiv tilgang) 5. The economy 6. Health Care 7. Education 8. Immigration 9. Abortion 10. Foreign Policy (brug link til CNN) 11. Hvordan portrætterer præsidentkandidaterne sig selv? 12. Hvordan portrætterer de hinanden? | Eleverne skal i lektionen arbejde med CNN’s officielle ”CNN Politics” hjemmeside om det amerikanske præsidentvalg  <http://edition.cnn.com/election/2012/campaign-issues.html>. På denne hjemmeside er det let at identificere de to præsidentkandidaters holdninger til en række politiske emner, hvilket vil hjælpe eleverne til at se de ligheder og forskelle der kendetegner henholdsvis Obamas og Romneys politik.  Eleverne skal dernæst se og analysere dele af de to kandidaters officielle kampagnefilm jf. punkt e.  - Obamas ”The road we’ve traveled”  Klik på dette link <http://www.youtube.com/watch?v=2POembdArVo>  - Romneys ”Believe in America”  <http://www.youtube.com/watch?v=tAcxwfkAdDY>  (på samme youtube side ligger flere interessante Romney video)  Eleverne skal desuden arbejde med følgende to link, som giver et godt billede af, hvordan kandidaternes kampagner forsøger at fremstille den anden part i valgkampen  Obama kampagnens portrættering af Romney, klik på  <http://www.youtube.com/watch?v=zejfDCmMby4>    Romney kampagnens portrættering af Obama  <http://www.youtube.com/watch?v=1tjfQA4lkbo>  Der findes en lang række forskellige film fra Obama og Romneys egne rækker og fra de såkaldte super PACs , som er frit tilgængelige på nettet.  Lektionen afsluttes med en fælles diskussion om de to kandidaters personlighed og politik og en kort afstemning om, hvem klassen tror, bliver USA's næste præsident. I diskussionen kan man stille eleverne spørgsmålet ”er den politiske kamp om statsministerposten i Danmark en tro kopi af det amerikanske præsidentvalg” |
| **2.** | - Kendskab til en række centrale forhold ved det amerikanske politiske system  - Hvad handler henholdsvis føderalisme og konføderalisme om?  - Hvordan er magten fordelt mellem den føderale regering i DC og delstaterne?  - Hvad vil det sige at USA er en føderation? | For at styrke elevernes læsefokus – kan det være en god ide at udlevere ***tjek-på-lektien*** spørgsmål, som eleverne kan forholde sig til, mens de læser teksten. Tjek-på-lektien spørgsmål ligger her <http://www.forlagetcolumbus.dk/dk/bogens_hjemmeside/international_politik/usas_udfordringer/kapitel_2/21_det_politiske_usa/>  ***Diskussionsopgaver***  - I grupper af 3 **diskuteres**, hvorfor Danmark ikke er en føderation. Overvej i den forbindelse om EU kan betegnes som en føderation.  - I samme gruppe skal der **diskuteres**, hvordan man har forsøgt at løse modsætningerne i amerikansk politik mellem tilhængere af henholdsvis en føderal og konføderal union.  - **Diskuter** desuden hvilke problemer det kan rejse i et land, hvis landet er organiseret som en føderation. Og hvilke fordele det kan have.  ***Undersøgelsesopgaver***  - **Sammenlign** figur2.2 med hvordan magtbeføjelserne fordeler sig i det danske politiske system (kig på stat, region og kommune niveauerne – hvem tager sig af hvad og gerne også hvorfor) [www.borger.dk](http://www.borger.dk) kan være en udmærket hjælp til at indhente disse oplysninger.  - **Undersøg og sammenlign** nogle tilfældigt valgte amerikanske delstaters lovgivning og forsøg at finde ud af, om der er forskelle mellem delstaterne  - **Undersøg** via nettet, hvordan den amerikanske befolknings holdning er til ”ObamaCare” (sundhedsreformen, The Patient Protection and Affordable Care Act,) lige nu. | Lektien til dette modul er s.42-46 i bogen USA's udfordringer af Annegrethe Rasmussen og Peter Brøndum.  Lektionen indledes med en fælles gennemgang af tjek-på-lektien spørgsmålene. Gennemgangen kan afsluttes med spørgsmålet om ”Hvilke elementer i USA bogens figur 2.1, der umiddelbart er forskellige fra det danske politiske system?”  Eleverne inddeles i grupper af tre, og arbejder med de diskussionsopgaver, som er anført i kolonnen ”indholdet i lektionen”.  Efter ca. 10 min. diskussion samles der op i klassen. Hver gruppe har valgt en talsperson, som kort kan redegøre for, hvad der er blevet diskuteret i gruppen.  Herefter går grupperne i gang med selvstændigt undersøgelsesarbejde om forhold i USA. Det er ikke sikkert, at eleverne kan nå alle tre undersøgelsesområder. Det er dog vigtigt, at de får lavet en komparativ analyse af magtbeføjelser på forskellige niveauer i henholdsvis det amerikanske og danske politiske system. USA bogen og [www.borger.dk](http://www.borger.dk) skal i den forbindelse anvendes. Det er i den sammenhæng en god ide, at eleverne inddrager G. Friisbergs figur 5.1 s.24 fra bogen Politik ABC, Columbus 2009 |
| **3.** | - Hvilken politisk styreform anvendes i USA?”  - Hvad kendetegner et demokrati og hvad er forskellen på henholdsvis deltagelses- og konkurrencedemokrati?  - Hvilke styrker og svagheder rummer de to demokratiopfattelser (den elitære og pluralistiske)?    - Hvad handler det tonenangivende amerikanske politiske magtprincip ”checks and balances” om? | For at styrke elevernes læsefokus – kan det være en god ide at udlevere ***tjek-på-lektien*** spørgsmål, som eleverne kan forholde sig til, mens de læser teksten. Tjek-på-lektien spørgsmål ligger her <http://www.forlagetcolumbus.dk/dk/bogens_hjemmeside/international_politik/usas_udfordringer/kapitel_2/21_det_politiske_usa/>  ***Øvelsesopgaver***  - **Forklar** hvad det vil sige, at USA er et konstitutionelt demokrati. Diskuter om f.eks. Danmark også er et konstitutionelt demokrati.  - Arbejd med tekstboks 2.2: Mangfoldighed og begrænsninger – demokratiet har flere varianter i USA. Forklar hvad forskellen på henholdsvis konkurrencedemokrati og deltagelsesdemokrati er. Diskuter fordele og ulemper ved henholdsvis den pluralistiske og elitære demokratiopfattelse og afslut med en personlig faglig vurdering af, hvilken af de to demokratiopfattelser som du/I er mest tilhængere af (husk at skrive jeres begrundelse ned).  - **Sammenlign** den politiske magtadskillelse i USA med Danmark. Hvordan er magten fordelt mellem den dømmende, lovgivende og udøvende magt i Danmark og USA. Diskuter i den forbindelse om der i det danske politiske system er et lige så stramt "checks and balances”-princip, som det vi ser i USA.  - **Diskuter** fordele og ulemper ved checks and balances princippet. I den forbindelse skal I inddrage konkrete eksempler, der understøtter henholdsvis det positive og problematiske ved denne politiske magtorganisering. Kom i den forbindelse ind på om det amerikanske checks and balances kan være med til at forklare, hvorfor det politiske system i USA er meget langsommeligt. | Lektien til dette modul er **s.46-51** i bogen USA's udfordringer af Annegrethe Rasmussen og Peter Brøndum.  I lektionen skal eleverne arbejde med den politiske styreform i USA. De skal dels kunne bestemme og forklare den korrekte politiske styreform dels forholde sig til, hvilken eller hvilke demokratiopfattelser, som præger den amerikanske styreform.  Desuden kigger vi i lektionen på det meget vigtige politiske magtprincip i det amerikanske politiske system ”checks and balances”, og eleverne skal diskutere dels, hvorfor det er så centralt i USA, dels om der ikke også er checks and balances i det danske demokratiske politiske system. USA bogens figur 2.7 skal inddrages. Det er desuden en god ide, at inddrage G. Friisbergs figur 3.1 s.42 i bogen Politik ABC, Columbus 2009  Timen kunne(bør)afrundes med en lille skriftlig øvelse, hvor eleverne får stillet opgaven ”skriv et kort debatindlæg, hvor du argumenterer for, at den pluralistiske demokratiopfattelse altid skal dominere i et demokratisk politisk system”  Det skriftlige indlæg præsenteres bagefter i en gruppe – som læreren har lavet. Læreren observerer løst elevernes fremlæggelser i grupperne og afrunder timen til sidst. |
| **4.** | - Hvilken position indtager den amerikanske præsident i det politiske system?  - Præsidenten har en række forskellige funktioner, men er de kun politiske?  - Præsidenten siges at være den mægtigste mand i verden, er han det? Og er han også den mest magtfulde i USA?  - Hvilken funktion har embedsapparatet, og må og kan det agere politisk? | For at styrke elevernes læsefokus – kan det være en god ide at udlevere ***tjek-på-lektien*** spørgsmål, som eleverne kan forholde sig til, mens de læser teksten. Tjek-på-lektien spørgsmål ligger her <http://www.forlagetcolumbus.dk/dk/bogens_hjemmeside/international_politik/usas_udfordringer/kapitel_2/21_det_politiske_usa/>  ***Øvelsesopgaver***  - Hurtig skriveøvelse: noter hvorfor Præsidenten kan siges at være både meget og lidt magtfuld.  - Samtal med din makker om hvorfor Præsidenten er magtfuld og hvorfor han ikke er. Undersøg sammen hvilke forskellige roller og funktioner den amerikanske præsident skal kunne udfylde. I den forbindelse må I gerne diskutere og vurdere, hvilke af disse funktioner og roller I mener, at præsident Obama har udfyldt henholdsvis godt eller dårligt.  - Gruppearbejde: **Undersøg** det danske embedsapparat og sammenlign det med det amerikanske. For at styrke undersøgelsens dybde kan det være godt at fylde lidt ”empiri” på tanken: Læs derfor alle eller udvalgte af nedenstående artikler. Andre materialer kan naturligvis anvendes   * + Information d. 15.11.2011. Philip Flores: Tidligere embedsmænd: Det er på tide at ændre systemet. [www.information.dk/285165](http://www.information.dk/285165" \t "_blank)   + CEVEA (centrum-venstre tænketank) tidsskrift Vision har i udgave 2, 2012 fokuseret på et tema om de danske embedsmænd. I dette tidsskrift findes tre relevante artikler: [www.cevea.dk/files/materialer/tidsskrift/vision\_120612\_2.pdf&nbsp](http://www.cevea.dk/files/materialer/tidsskrift/vision_120612_2.pdf&nbsp" \t "_blank);   + Politiken d. 30.8.2012: Professionelle embedsmænd er ikke noget demokratisk problem, [politiken.dk/politik/ECE1737941/djoef-professionelle-embedsmaend-er-ikke-noget-demokratisk-problem/](http://politiken.dk/politik/ECE1737941/djoef-professionelle-embedsmaend-er-ikke-noget-demokratisk-problem/" \t "_blank)   - **Diskuter** på baggrund af jeres undersøgelse om det danske embedsapparat vitterligt er så professionelt og neutrale (upartisk), som det hævdes i artiklen fra Politiken og i bogens tekst. Kom gerne med konkrete eksempler fra virkeligheden, der understøtter jeres argumenter.  - **Diskuter** om det er demokratisk, at en amerikansk præsident kan styre dele af sin drift via executive orders. Figuren, der skal/kan udfyldes i forbindelse med dette arbejde, forefindes ved at klikke her <http://www.forlagetcolumbus.dk/dk/bogens_hjemmeside/international_politik/usas_udfordringer/kapitel_2/25_praesidenten/> | Lektien til dette modul er **s.51-60** i bogen USA's udfordringer af Annegrethe Rasmussen og Peter Brøndum.  Denne lektion falder lidt i to dele. Den første tredjedel betoner arbejdet med institutionen Præsidenten i det amerikanske politiske system. Eleverne arbejder i den forbindelse med en individuel og en paropgave, som skal give dem mulighed for at undersøge, diskutere og afslutningsvis vurdere Præsidentens magt og den nuværende præsidents evne til at udfylde rollerne henholdsvis godt eller skidt.  Herefter inddeles eleverne i grupper der forberedt. I grupperne skal de arbejde med ”embedsapparatet”. Der er tale om en diskussion, hvor genstandsfeltet er det danske politiske systems embedsfolk. Artiklerne, nævnt i kolonnen Indhold i lektionen, skal her inddrages (læses) og anvendes.  Eleverne skal bruge deres viden om USA fra bogen til at sammenligne det danske og amerikanske embedsapparat, herunder spørgsmålet om de demokratiske problemer der kan opstå hvis embedsmænd og kvinder agerer politisk.  Der afsluttes i klassen med det sidste diskussionsspørgsmål omkring Executive orders, som for nogle elever vil være vanskeligt stof. Læreren kan her, via elevinput, sikre den korrekte definition og dermed skabe grundlaget for en frugtbar klassediskussion om dette meget centrale værktøj, som står til Præsidentens disposition. |
| **5.** | - Hvad er Kongressen, hvordan er den opbygget og hvilken funktion har den i det amerikanske politiske system?  - Hvad er den amerikanske højesteret og hvilken funktion har den i det amerikanske politiske system?  - Hvem af de tre statsmagter har reelt set med magt i det amerikanske politiske system? | For at styrke elevernes læsefokus – kan det være en god ide at udlevere ***tjek-på-lektien*** spørgsmål, som eleverne kan forholde sig til, mens de læser teksten. Tjek-på-lektien spørgsmål ligger her <http://www.forlagetcolumbus.dk/dk/bogens_hjemmeside/international_politik/usas_udfordringer/kapitel_2/21_det_politiske_usa/>  ***Undersøg det amerikanske Senat:***   * + Hvem er henholdsvis majoritets- og minoritetsleder i Senatet netop nu?   + Hvilket af de to partier har det politiske flertal i Senatet netop nu?   + Hvem er formand for Senatet netop nu?   + -Hvad er det seneste lovforslag som Senatet har vedtaget?   ***Undersøg det amerikanske Repræsentanternes Hus:***   * Hvem er henholdsvis majoritets- og minoritetsleder i Huset netop nu? * Hvilket af de to partier har det politiske flertal i Huset netop nu? * Hvem er Speaker of the House netop nu? * Hvad er det seneste lovforslag som Huset har vedtaget?   Gruppeopgave: **Diskuter** hvorfor man har valgt to kamre? **Diskuter** hvorvidt konstruktionen af et tokammersystem bidrager til en øget grad af demokrati i det amerikanske samfund i forhold til f.eks. Danmark? I den forbindelse kan I med fordel kigge på valgdeltagelsen i USA. F.eks. om der er forskel på valgdeltagelsen ved henholdsvis præsidentvalg og midtvejsvalg (midterm). Følgende link kan anvendes [www.infoplease.com/ipa/A0781453.html](http://www.infoplease.com/ipa/A0781453.html" \t "_blank)  - **Diskuter** fordele og ulemper ved, at hele Huset er på valg hvert andet år og ligeså med 1/3 af Senatet.  - **Sammenlign** den lovgivende magt (Kongressen) i USA med Folketinget i Danmark: hvilke forskelle og ligheder kan I identificere mellem disse to magtfulde institutioner? I den forbindelse er det en god ide, hvis I gør brug af figur 2.13 Kongressens kontrolinstrumenter og sammenligner disse med Folketingets muligheder for at kontrollere den danske regering. | Lektien til dette modul er **s.60-68** i bogen USA's udfordringer af Annegrethe Rasmussen og Peter Brøndum.  Start timen med at vise denne lille gamle film på 16-17 minutter – den er fra 1993 men er meget tydelig i sine forklaringer og vil være en rigtig stor hjælp for elevernes diskussioner senere i timen. <http://www.c-spanvideo.org/program/49969-1>  Efter filmen undersøges henholdsvis Senatet og Huset fælles i klassen. Herved sikres det, at det er tydeligt for alle, hvilken rolle og funktioner de to kamre hver i sær har.  Eleverne bevæger sig derefter over i gruppearbejdet, hvor de skal diskutere den politiske opbygning med et to kammer system. Videoen kan her være et meget nyttigt redskab fordi den præcis forklarer to-kammer funktionen.  Elevdiskussionerne skal kunne klarlægge demokratiske styrker og svagheder ved denne politiske struktur. I den forbindelse vil elevernes undersøgelser af amerikanernes valgdeltagelse være interessant og brugbar, fordi disse vil kunne levere input til de argumenter, som eleverne præsenterer både i forhold til tokammer systemet, men også i forhold til at Kongressen befinder sig i permanent valgkamp.  Den sidste sammenligningsopgave kan køres som en opsamlende klassediskussion, hvor det først tydeliggøres, hvordan magten er fordelt forskelligt i det danske og amerikanske politiske system og dernæst belyse, hvordan de tre statsmagter, i henholdsvis Danmark og USA, kontrollerer hinanden (det giver god mulighed for at få repeteret politisk kernestof om det danske politiske system). Det er i den forbindelse oplagt at inddrage s.100-101 fra bogen ”Demokrati, magt og politik” af Peter M. Christiansen og Asbjørn S. Nørgaard, Gyldendal 2006.  Afslutningsvis kan sammenligningen føre over i en diskussion og vurdering af, hvilket af de to politiske systemer, som eleverne foretrækker og hvorfor. Her vil eleverne igen kunne trække på deres gruppediskussioner fra tidligere i lektionen. |
| **6.** | - Hvilken af de to amerikanske præsidentkandidater er du mest enig med?  - Hvad menes med at den kandidat som vinder præsidentvalget er den, som er den bedste til at fortolke og personificere den amerikanske drøm?  - Hvordan kan taler, reklamefilm, debatter, approvalratings osv. være gode empiriske genstande at kigge på i det amerikanske samfund, for at finde ud af hvordan kandidaterne forsøger at personificerer den amerikanske drøm? | ***Diskussions- og øvelsesopgaver***  **- Undersøg og vurder**: Med jeres viden omkring USA og amerikanske samfundsforhold skal I, i grupper af 3, tage temperaturen på de to præsidentkandidater, Barack Obama og Mitt Romney, som lige nu kæmper om posten som USA's kommende præsident. Jeres opgave er, at undersøge og vurdere hvilken af de to kandidater der lige nu synes, at repræsentere den bedste fortolkning af den amerikanske drøm (læs eller genlæs s. 32-33 i kapitel 1 i USA bogen vedr. den amerikanske drøm).  Det er en god idé, hvis I opstiller nogle kriterier for, hvordan man kan vurdere, hvem af de to kandidater der bedst fortolker den amerikanske drøm. på følgende link er et brugbart skema, men I må meget gerne udbygge eller redigere det, så det passer til jeres sammenligning af kandidaterne. <http://www.forlagetcolumbus.dk/dk/bogens_hjemmeside/international_politik/usas_udfordringer/kapitel_2/25_praesidenten/>   I den forbindelse er det vigtigt, at I præsenterer konkrete eksempler, som I mener henholdsvis styrker eller svækker kandidatens fortolkning af den amerikanske drøm. I den forbindelse kan approval ratings (tjek www.realclearpolitics.com), taler, kampagnefilm osv. være brugbare redskaber.  De præsidentielle debatter (som der afholdes 3 af i alt) er ligeledes meget interessant empiri at analysere på – link til den første præsidentkandidatdebat i Denver, er her <http://www.youtube.com/watch?v=dkrwUU_YApE> | Ingen lektie – kun orientering i de fire mediers nyheder om det amerikanske præsidentvalg.  - [www.nyt.com](http://www.nyt.com)  - [www.wsj.com](http://www.wsj.com)  - [www.wsp.com](http://www.wsp.com)  - [www.usanu.dk](http://www.usanu.dk)  Lektionen starter med, at eleverne tager en lille test, som vil give dem en ide om, hvem af de to præsidentkandidater, som de politisk set er mest enige med <http://www.isidewith.com/>  Efter den lille øvelse samles, der op i klassen. Hvor mange vil ifølge testen stemme på Obama eller Romney.  To elever har, foruden det at tage testen, fået til opgave, at tjekke de seneste meningsmålinger – det gøres lettest på [www.realclearpolitics.com](http://www.realclearpolitics.com) der operer med et nationalt vejet gennemsnit (det mest troværdige). De to elever præsenterer den aktuelle stilling i præsidentvalgkampen. Klassen kan herefter diskutere, hvordan det er gået i den forgangne uge, herunder om der er begivenheder, som kan forklare bevægelserne i de to præsidentkandidaters vælgeropbakning.  Herved kan eleverne inddrage deres aktuelle viden (fra de fire medier eller andre/øvrige) om præsidentvalget.    Eleverne går herefter sammen i par eller grupper og forsøger at besvare lektionens overordnede problemformulering **”Hvorfor er det vigtigt at den amerikanske præsidentkandidat kan personificere den amerikanske drøm, og hvem af de to kandidater (Obama og Romney) står lige nu stærkest på dette område?”**    Dette link <http://www.dr.dk/Nyheder/Temaer/Oevrige_temaer/2008/USA+2008/dr.dk_i_DC/Artikler/075018.htm> til en lille artikel af Jes Højen Nielsen på dr.dk fra valgkampen tilbage i 2008, vil være relevant (også her i 2012) for eleverne.  Det er ønsket, at eleverne i slutningen af lektionen kan præsentere deres undersøgelsesresultater gerne ved brug af lyd, lys og billeder. |
| **7.** | - USA har det vi betegner et to-partisystem, hvad betyder det, og hvorfor er der kun to partier?  - Hvilke politiske holdninger repræsenterer henholdsvis Demokraterne og Republikanerne?  - Hvordan er de politiske partier i USA organiseret og hvordan er politiske partier organiseret i f.eks. Danmark? | For at styrke elevernes læsefokus – kan det være en god ide at udlevere ***tjek-på-lektien*** spørgsmål, som eleverne kan forholde sig til, mens de læser teksten. Tjek-på-lektien spørgsmål ligger her <http://www.forlagetcolumbus.dk/dk/bogens_hjemmeside/international_politik/usas_udfordringer/kapitel_2/21_det_politiske_usa/>  ***Diskussions- og øvelsesopgaver***  - **Individuelt arbejde**: Giv en kort redegørelse for de to store amerikanske partiers historie og opståen. Forklar, hvordan de to partier har ”byttet roller” og hvorfor. I den forbindelse skal tekstboks 2.7 anvendes.  - **Undersøg og sammenlign (individuelt arbejde):** Hvor ville de to store amerikanske partier ligge, hvis du sammenligner med danske forhold? Prøv at anbringe de danske partier ”inden for rammerne” af hhv. Republikanerne og Demokraterne. Er der danske partier, man ikke kan placere eller nogen, der går ”på tværs”. Forklar hvorfor eller hvorfor ikke.  - **Samtal med en makker**: Hvad er fordelene og ulemperne ved hhv. en stram og en løst organiseret partistruktur? Diskuter om man evt. kunne kombinere de to principper. Undersøg hvordan de danske partier organiserer sig og sammenlign de meget forskellige måder, som partierne i Danmark og USA fungerer på.  - **Diskuter og placer:** Sammen med din makker skal I overveje på hvilke måder man fortsat kan anbringe de to store amerikanske partier på en traditionel fordelingspolitisk skala, der går fra højre til venstre, og hvorfor. Og beskriv derefter, hvordan denne måde at se på politik på kommer til kort i dag. I den forbindelse skal I medtænke den værdipolitiske skala. I kan bruge figuren på følgende link <http://www.forlagetcolumbus.dk/dk/bogens_hjemmeside/international_politik/usas_udfordringer/kapitel_2/29_topartisystemet/> til at placere henholdsvis Demokraterne og Republikanerne. I skal også prøve at indsætte de danske politiske partier i det samme politiske skillelinjekompas, som I placerer Demokraterne og Republikanerne i. | Lektien til dette modul er **s.74-82** i bogen USA's udfordringer af Annegrethe Rasmussen og Peter Brøndum.  Lektionen stater med, at eleverne arbejder individuelt med to ganske tekstnære opgaver vedr. de to store amerikanske partiers historie og ideologiske grundlag, dernæst skal den enkelte elev arbejde med at placere de danske partier inden for rammerne af henholdsvis Demokraterne og Republikanerne. Det kan være, at eleverne vil have svært ved at placere mange af de danske partier inden for de ideologiske rammer hos de to amerikanske partier, men eleverne vil forhåbentligt bemærke (også ved at søge info omkring de danske politiske partiers holdninger til bestemte emner), at der er nogle emner, hvor danske partier kan placeres men rigtig mange områder, hvor de ikke kan placeres.  Efter det individuelle arbejde kan det være en god ide, med en lille opsamling i klassen for at få afdækket evt. uklarheder og vanskeligheder inden pararbejdet igangsættes. Herunder, at læreren kommer med et par konkrete eksempler på politiske værdier og evt. placerer et bestemt dansk politisk parti på den dobbelte skillelinje akse (fordeling og værdi).  Eleverne arbejder herefter i par med deres undersøgelse af partipolitiske skillelinjer i Danmark og USA.  Afslutningsvis kan nogle af grupperne komme til tavlen og præsentere deres partipolitiske skillelinjekompas. Øvrige elever i klassen kan i den forbindelse fint bidrage med kommentarer (enige/uenige) til præsentationerne. |
| **8.** | - Hvilke to protestbevægelser har været toneangivende i den politiske debat i USA i starten af 2010’erne, og hvad kan forklare deres opblomstring?  - Hvilke forskellige typer af amerikanske vælgere opererer analyseinstituttet PEW- research center med?  - Er de to protestbevægelser, og de mange midtsøgende vælgere, udtryk for at der er ved at finde et partipolitisk opbrud sted blandt vælgerne i USA?  - Er der ingen forskel på de to amerikanske partier og deres politiske holdninger? | For at styrke elevernes læsefokus – kan det være en god ide at udlevere ***tjek-på-lektien*** spørgsmål, som eleverne kan forholde sig til, mens de læser teksten. Tjek-på-lektien spørgsmål ligger her <http://www.forlagetcolumbus.dk/dk/bogens_hjemmeside/international_politik/usas_udfordringer/kapitel_2/21_det_politiske_usa/>  ***Øvelsesopgaver***  - **Klassediskussion**: I bogen diskuterer vælgeren ”Alexis” i en tekstboks, om der er forskel på de to store partier i USA. Han svarer nej. Diskuter hans argumenter. Er du enig/uenig? Hvorfor? Hvor stor forskel er der på den førte politik i USA og er der større eller mindre forskel mellem de to blokke i dansk politik? Ofte bliver partier og politikere mere midtsøgende, når de sidder i regering. Er det godt eller skidt? Begrund?  - **Klassediskussion**: Hvad har fordelen været for Republikanerne ved at blokere så meget som muligt af præsident Obamas politik? Hvilke ulemper kan der være? Diskuter om strategien har været en succes eller ej i lyset af det igangværende præsidentvalg. Har oppositionen vundet eller tabt? Inddrag de nyeste meningsmålinger i klassediskussionen.  - **Gruppearbejde**: Diskuter om man kunne forestille sig, at en protestbevægelse som Teaparty-bevægelsen kunne slå an i Danmark? Diskuter ligeledes om skabelsen af det nye, danske parti ”Liberal Alliance” der har flere mærkesager til fælles med Teaparty-aktivisterne, bl.a. de fiskale – lavere skat, mindre stat og mere fokus på individet – er et udtryk for en stigende modstand mod velfærdsstaten i Danmark.  - **Undersøg i gruppen**: Teaparty-bevægelsen består ikke af en national organisation men mange forskellige, og de fleste af organisationerne er baseret i enkelte delstater. Undersøg nogle af dem, find forskelle mellem dem, og se om du kan finde flere.   Fx Freedom Works: [http://www.freedomworks.org/](http://www.freedomworks.org/" \t "_blank) og Teaparty Express: [www.teapartyexpress.org](http://www.teapartyexpress.org/" \t "_blank)  **Undersøg i gruppen og præsenter for klassen:** Ved midtvejsvalget i 2010 blev et stort antal nye republikanske medlemmer valgt ind i Kongressen. Mange af dem med opbakning fra deres delstats Teaparty-bevægelser. Lav et portræt af to af disse rep. medlemmer og præsenter dem og deres mærkesager i klassen. Når du har fundet dine kandidater, kan du gå til deres hjemmesider og finde materiale om dem.  Occupy-bevægelsen som er beskrevet i bogen havde også en dansk aflægger. Diskuter om Occupy-bevægelsens fokus på grådighed, finanssektorens rolle og ulighed har nemmere eller sværere vilkår i et land som Danmark end i USA. Hvad er styrkerne og svaghederne ved en bevægelse, der er så løst organiseret som Occupy-bevægelsen er/var? Er det bedre at organisere sig i et parti eller en græsrodsbevægelse? Diskuter fordele og ulemper ved begge måder at organisere sig på. Det kan give rigtig god mening, når I beskæftiger jer med OWS, at klikke jer ind på [wearethe99percent.tumblr.com](http://wearethe99percent.tumblr.com/" \t "_blank) som er den interaktive blog, som for alvor skabte debat omkring den økonomiske ulighed i USA. Supplerende materiale kan desuden findes f.eks. på Dagbladet Informations oversigt over ’journaler’, her en om Occupy-bevægelsen med videre links til amerikanske artikler om bevægelsen: [www.information.dk/journal/281945&nbsp](http://www.information.dk/journal/281945&nbsp" \t "_blank); | Lektien til dette modul er **s.82-92** bogen USA's udfordringer af Annegrethe Rasmussen og Peter Brøndum.  Lektien til denne lektion er rimelig omfattende og for at nå så langt som muligt, kan det være en god ide at strukturere timen forholdsvis stramt.  Lektionen starter med diskussion vedr. vælgeren Alexis og hans kritik af de to partiers ensartethed. Desuden diskuteres formuleringen ”The Party of no” som knytter sig til Rep. ageren i Kongressen siden Midterm 2010  Eleverne skal i den næste sekvens tage stilling til (analysere og diskutere), hvorvidt Tea-party bevægelsen kunne komme på tale i Danmark. Denne øvelses formål er, at få eleverne til at overveje dels hvilke politiske værdier som spiller en afgørende rolle i henholdsvis Danmark og USA, men også få dem til at diskutere om Liberal Alliance og Tea-Party bevægelsen er udtryk for partipolitiske kursændringer blandt vælgere i henholdsvis Danmark og USA.  Gruppernes undersøgelser kan være en hjælp til besvarelse af, hvorvidt der er opbrud blandt de amerikanske vælgere. Det vil det, fordi eleverne i deres undersøgelser af republikanske Teaparty medlemmer vil kunne finde frem til  - hvilke politiske værdier kandidaterne står for  - hvilke valgdistrikter de er valgt fra (delstater)  - udtalelser fra kandidaterne som fortæller noget om den politiske kursændring disse kandidater ønsker for USA.  - undersøge om de kandidater de undersøger står til genvalg i deres valgdistrikt.  - I undersøgelsen af OWS vil eleverne kigge på hjemmesiden wearethe99percent og se billede-bloggen. Det kan være en god ide for eleverne at have denne artikel af Joseph E. Stiglitz liggende ved siden af sig, så deres diskussioner ikke alene forankres i de mange ulykkelige skæbner, som træder frem på wearethe99percent (og der er rigtig mange) men også i økonomiske og fordelingsmæssige diskussioner om ret og rimeligt i forhold til social og økonomisk ulighed i et samfund. I den forbindelse kan man bede eleverne forholde sig til spørgsmålet ”hvor meget social og økonomisk ulighed kan et samfund tåle?” <http://www.vanityfair.com/society/features/2011/05/top-one-percent-201105>  Det er tanken, at eleverne vil komme med faglige vurderinger af, om OWS er den bedste måde at organisere sig på for at skabe forandring i det amerikanske samfund.  Arbejdet – fortsættes og afsluttes i den næste lektion…. |
| **9.** | - Hvilke styrker og svagheder ved politiske partier og politiske protestbevægelser kan der identificeres?  - Hvilke af de to former for politisk organisering er bedst til at skabe politiske forandringer på kort og lang sigt? | Elevernes forberedelse til denne lektion er alene at undersøge og fortsætte arbejdet med de to protestbevægelser ud fra de links, der er anført ovenfor og herunder. Eleverne kan med fordel have adgang til alle disse links fra sidste lektions start.  http://www.census.gov/hhes/www/income/income.html (senest indkomst oversigter fra US Census)  http://motherjones.com/politics/2011/02/income-inequality-in-america-chart-graph  http://www.vanityfair.com/society/features/2011/05/top-one-percent-201105  http://www.vanityfair.com/society/features/2011/05/top-one-percent-201105 (økonomen Joesph E. Stiglitz helt afgørende debatindlæg i Vanity Fair i maj 2011)  http://www.infoplease.com/spot/civilrightstimeline1.html (let og overskuelig tidslinje over væsentlige begivenheder inden for borgerrettighedskampen i USA siden 1954)  http://www.canadafreepress.com/index.php/article/22317 (god intro til nye borgerrettighedsgrupper i USA fra the Canada free press)  http://thenewcivilrightsmovement.com/infographic-occupy-wall-street-vs-the-tea-party/news/2011/11/14/30154 (herlig og en super illustration over Te Party vs. OWS)  http://www.economist.com/blogs/democracyinamerica/2011/11/occupy-wall-street-0 (god artikel fra The economist om OWS pluralistiske problemer)  http://www.occupynetwork.tv/featured-article/nation-magazine-editor-compares-ows-%E2%80%9860s-civil-rights-movement (spændende interview med "The Nations editor" Katrina Vanden Heuvel - om de politiske forandringer under Obama med fokus på OWS og borgerrettighedsspørgsmålene)  http://www.foreignaffairs.com/articles/136401/sidney-tarrow/why-occupy-wall-street-is-not-the-tea-party-of-the-left (god artikel om forskellene på Tea Party og OWS fra Foreign Affairs) | Lektier: Orientering i diverse links – eleverne aftaler med deres gruppe ved afslutningen i den forrige lektion – hvem der undersøger hvilke links.  Eleverne arbejder videre med henholdsvis the Tea-Party og OWS. Hvis de endnu ikke har fået kigget på den, vil det være en god ide om eleverne læser lidt artiklen fra Foreign Affairs (det sidste link i kolonen Indhold i lektionen). Arbejdet med protestbevægelserne gøres færdigt, og herefter samles der op i klassen, hvor elever og lærer diskuterer for og imod de to protestbevægelser, herunder om det er en styrke eller svaghed ved et demokratisk politisk system, at stærkt kritiske grupper har lov til at ytre sig. |
| **10.** | - Hvordan vælges man til præsident?  - Hvordan vælges man til Kongressen?  - Hvordan vinder man vælgere og delstater nok til at blive præsident? | For at styrke elevernes læsefokus – kan det være en god ide at udlevere ***tjek-på-lektien*** spørgsmål, som eleverne kan forholde sig til, mens de læser teksten. Tjek-på-lektien spørgsmål ligger her <http://www.forlagetcolumbus.dk/dk/bogens_hjemmeside/international_politik/usas_udfordringer/kapitel_2/21_det_politiske_usa/>  **Diskussions- og øvelsesopgaver**  - Som nævnt i bogen er der næsten altid en valgkamp i gang et eller andet sted i USA. Hvad kan være fordele og/eller ulemper ved et demokrati, hvor dele af samfundet konstant skal vælges?  - **Sammenlign og diskuter** med din makker forskellige typer af demokratier i Europa eller andre dele af verden. Find ud af hvor høj stemmeprocenten var ved de seneste amerikanske præsident- og midtvejsvalg og sammenlign med udvalgte demokratier i andre dele af verden. Fx Danmark, Tyskland og England. Kom med eksempler på, hvilke forhold, der kan hhv. forhindre eller fremme en høj valgdeltagelse. Her bør Hans Branners figur 3.7 s.68 (2.udgave) af det Politiske Europa, Columbus 2012 inddrages (vil give eleverne en god forståelse af politiske systemer i henholdsvis England og Tyskland)  Primærvalgene i de to partier tiltrækker sig altid betydelig interesse, når der er kamp om, hvem det pågældende parti vælger som kandidat. I 2008 stod begge partier i dette valg, i år er det kun Republikanerne, fordi Obama søger genvalg, og ikke har haft nogen reel modstander i sit parti. **Samtal med din makker om** den republikanske proces. Hvem var kandidaterne, hvad stod de for og hvorfor tabte de i sidste ende til Mitt Romney? Find eksempler fra de mange tv-debatter. I kan f.eks. gå på YouTube og finde klip fra debatterne.  - I bogen nævnes forskellige organiserede forsøg på at fifle med den demokratiske proces. ”Gerrymandering” eller ”redistricting” er en, en stramning af kravene til foto-ID er en anden. Derudover er der forskellige regler for begrænsninger af indsattes stemmerettigheder. I Danmark har det af og til været diskuteret at sætte valgalderen ned. Bør alle kunne stemme i et demokrati – fx også mentalt syge eller svækkede personer? Er det ”nok” i et demokrati, at alle kan stemme, eller er der andre forudsætninger, som skal opfyldes, for at man kan tale om et reelt demokrati (læs eventuelt afsnittene om lobbyisme 2.8.1 og de nye superPACs afsnit 2.11.1 og diskuter spørgsmålet i denne sammenhæng også).  - I forbindelse med arbejdet med den demokratiske proces i USA kan denne lille film fra [www.youtube.com/watch](http://www.youtube.com/watch?v=ypRW5qoraTw&feature=share&fb_source=message" \t "_blank) være interessant at se. Filmen er produceret af Let My People Vote: [letmypeoplevote2012.com](http://letmypeoplevote2012.com" \t "_blank). Desuden er denne artikel fra New York Times vedr. dommen i Pennsylvania omkring vælger ID relevant <http://www.nytimes.com/2012/10/03/us/pennsylvania-judge-delays-implementation-of-voter-id-law.html> | Lektien til dette modul er **s 92-102** i bogen USA's udfordringer af Annegrethe Rasmussen og Peter Brøndum.  Lektionen starter med en gennemgang af tjek-på-lektien spørgsmålene. Derved sikres det, at alle elever har mulighed for at få afklaret de ting, som de finder vanskelige og uforståelige (kan foregå som et lærerforedrag) vedr. valg og valgmetoder i det amerikanske samfund.  Derefter diskuteres det i klassen, om det er en fordel eller ulempe, at der næsten altid er en valgkamp i gang i USA.  Eleverne går derefter sammen i par, og undersøger, sammenligner og diskuterer nu de forskellige øvelsesopgaver, som er anført i kolonnen ”Indhold i lektionen”.  Der afsluttes med klassediskussion af de forskellige problematiske forhold, der kan identificeres i det amerikanske demokratiske system – f.eks. den stigende tendens til at gøre det endnu vanskeligere at få lov at stemme. diskussionen afsluttes med en faglig vurdering af, hvilket af de to demokratier (USA eller Danmark), som eleverne finder mest demokratisk. Eleverne skal her kunne trække på deres politiske viden om demokrati, pol. system magtforhold og styreformer osv. og anvende det (kompetence) i deres argumentation, når de vurderer, hvilket af de to demokratiske systemer som de mener, er bedst.  Klassediskussionen (i denne sammenhæng forstået som læreren) må gerne afslutte diskussionen ved at inddrage et tredje politisk system, EU. Dette kan gøres forholdsvis kortfattet ved at anvende følgende figurer fra Hans Branners, Det politiske Europa (2.udgave), Columbus, figur 2.9, 3,7, 4.1 og 4.14. |
| **11.** |  | Denne lektion er afsat til dels at få repeteret en række centrale forhold vedr. det amerikanske politiske system (specielt valgmetoderne osv.) og derudover få analyseret, diskuteret og vurderet en af de debatter som præsidentkandidaterne skal igennem op til valget tirsdag den 6. november 2012.  Der er som sagt ingen lektier – eleverne ser og analyserer en af de tre debatter mellem de to præsidentkandidater – debatterne kan findes på youtube. I den forbindelse er det en god ide, at eleverne arbejder med det vurderingsark, som ligger på bogens hjemmeside (USA's Udfordringer) under kapitel 2 <http://www.forlagetcolumbus.dk/dk/bogens_hjemmeside/international_politik/usas_udfordringer/kapitel_2/21_det_politiske_usa/> | Ingen lektier  Der var rigtig meget ”stof”, som skulle gennemgås i sidste lektion – derfor er en det en rigtig god ide, at der afsættes noget tid (25-30 min.) til at repetere det amerikanske valgsystem (primærvalg, kongresvalg, præsidentvalg, flertalsvalg i enkeltmandskreds, valgmænd osv.), herunder sammenligningerne til EU. I den forbindelse er det en rigtig god ide, at vise denne video omkring det amerikansk valgsystem  <http://www.youtube.com/watch?v=ok_VQ8I7g6I>  Desuden kan det være ok – at vise denne video også  Lektionens anden halvdel består af en analyse og diskussion af en, af de tre debatter som præsidentkandidaterne deltager i op til valget. (det anbefales at det enten bliver den 1 eller 3 tredje som debat som anvendes, da den 2 debat ofte er meget omkring det udenrigspolitiske). På bogens hjemmeside ligger der et skema, udarbejdet af John Tredway, til den 1.debat. Skemaet kan anvendes til den 1.debat, eller bruges som inspiration for udarbejdelse af et skema, man selv ønsker at udfærdige, såfremt det er debat 2 eller 3 som undersøges. |
| **12.** |  | For at styrke elevernes læsefokus – kan det være en god ide at udlevere ***tjek-på-lektien*** spørgsmål som eleverne kan forholde sig til mens de læser teksten. Tjek-på-lektien spørgsmål ligger her <http://www.forlagetcolumbus.dk/dk/bogens_hjemmeside/international_politik/usas_udfordringer/kapitel_2/21_det_politiske_usa/>  ***Projektarbejde***  På bogens hjemmeside ligger der en projektopgave, som skal anvendes i anden halvdel af denne lektion og i hele næste lektion. | Lektier til denne lektion er **s.102-114** (s.103-105 skal ikke læses de behandles i lektionen) i bogen USA's udfordringer af Annegrethe Rasmussen og Peter Brøndum.  Det er ikke tanken, at hele lektien skal gennemgås, da eleverne selv skal arbejde med stoffet i forbindelse med projektarbejdet, som de skal sættes i gang med i denne lektions anden halvdel.  Grundet lektiens omfang er det dog en god ide, at starte lektionen med at gennemgå tjek-på-lektien spørgsmål til afsnit 2.10.4 (herunder gennemgå tekstboks 2.13. og figur 2.29), 2.11, 2.11.1, 2.11.2 og 2.11.3  Når denne gennemgang har fundet sted præsenteres eleverne dels for de projektgrupper, som læreren har lavet, dels for selve kravene til projektopgaven herunder projektopgavens omfang.  Det er vigtigt, at der gøres noget ud af denne information således alle elever er afklaret, omkring det arbejde de skal lave, og de forventninger der er til det fra lærersiden. |
| **13.** |  | ***Projektarbejde*** | Ingen lektier  Eleverne fortsætter deres projektarbejde med ”det amerikanske præsidentvalg”  Læreren vejleder og konsulterer projektgruppernes arbejde, herunder støtter eleverne i at få udarbejdet et velstruktureret projektdesign. |
| **14.** |  | **Diskussions- og øvelsesopgaver**  Begge kandidater i valgkampen 2012 forventes at bruge lige under en milliard dollar på kampagnen.  - **Diskuter** konsekvenserne for det amerikanske demokrati af, at penge og organiserede interesser har så massiv en indflydelse på forløbet. Er det nødvendigvis dårligt? Hvad kunne fordelene være? Og hvad betyder de nye SuperPACs for valgkampen.  Barack Obama har udtalt sig meget negativt om superPACs. **Find** frem til det/de citat, der viser, hvad Obama mener, og sammenlign det med Højesterets begrundelse for dommen, der bunder i Forfatningens beskyttelse af ytringsfriheden. Er donation af penge en del af ytringsfriheden? Begrund hvorfor eller hvorfor ikke?  **Diskuter** forholdet mellem positiv og negativ kampagneføring. Kom med eksempler fra den aktuelle valgkamp på begge dele. Hvad tror du selv har størst effekt? Negative budskaber om din modstander eller positive visioner om din egen politik?  *Gruppearbejde*  Fordel jer i to (eller fire) grupper i klassen på hver side af det politiske plankeværk og lav en fiktiv kampagne.  - Design en god valgplakat og producer en digital valgvideo på 2 minutter med gruppens hovedbudskab.  - Begrund, hvorfor du valgte hhv. et negativt eller et positivt signal.  - Vælg en repræsentant for din gruppe som er præsidentkandidaten.  - Skriv derefter en 3 minutters ”brandtale” som vedkommende holder for klassen. Vælger du en tale, der appellerer bredt til så mange som muligt - en ”landsfadertale m/k” – eller designer du dit budskab til en bestemt vælgergruppe. I jeres begrundelser er det en rigtig god ide at anvende de forskellige partiadfærdsmodeller, som I kender fra den almindelige politik undervisning (Molins-model, Kåre Strøms teori om partiadfærd og Downs-model s.107 i USA bogen) og som I arbejder med i jeres projekt.  Det er desuden vigtigt, at I tager stilling til, om jeres kommunikationsform i brandtalen på 3.min. skal være fokuseret på at fastholde eller erobre (se fig. 2.30 s.108 i USA bogen) vælgere. | Ingen lektier  Lektionen starter med klassediskussion over de to spørgsmål, som rejses i kolonnen Indhold i lektionen. (ca.10-12 minutter)  Dernæst inddeles klassen i to eller fire store grupper, og udfører det kampagnearbejde, som er beskrevet i kolonnen ”Indhold i lektionen”. Resten af timen er afsat dels til udarbejdelse af brandtale og udarbejdelse af kampagnevideo. Det er tanken, at eleverne, i forbindelse med debatten i afslutningen af timen først præsenterer deres kandidat og program, i form af valgvideoen på de 2 minutter for hele klassen. Dernæst skal den udvalgte kandidat fra gruppen levere sin 3 min. brandtale, som klassen herefter kan harpunere på.  Kandidatens gruppe må gerne støtte og hjælpe efter brandtalen og de kan gøre det ved at smide time-out kortet. Hver gruppe har ret til 2 time-out.  I slutningen af timen bedømmer læreren sammen med to elever, hvilken af kandidaterne der har gjort det bedst. |
| **15.** | - Hvordan forløber den amerikanske politiske beslutningsproces  - Hvorfor er det vanskeligt for Præsidenten at få sine politiske reformer igennem  - Hvordan vil den næste periode blive for Præsidenten – vil det være muligt for ham at få gennemført sin politik? | For at styrke elevernes læsefokus – kan det være en god ide at udlevere ***tjek-på-lektien*** spørgsmål, som eleverne kan forholde sig til, mens de læser teksten. Tjek-på-lektien spørgsmål ligger her  <http://www.forlagetcolumbus.dk/dk/bogens_hjemmeside/international_politik/usas_udfordringer/kapitel_2/28_beslutningsprocessen/>  **Diskussions- og øvelsesopgaver**  - Læs følgende artikel ”At ødelægge staten for at redde staten” af Rune Lykkeberg i Information d. 12.9.2012 [www.information.dk/310389](http://www.information.dk/310389" \t "_blank). Diskuter hvorvidt I er enige eller uenige med forfatterne Mann og Ornstein (hvis bog anmeldes i artiklen) i deres skarpe kritik af, at republikanerne har misbrugt deres magtposition til at ødelægge selve den politiske magtudøvelse – og dermed reelt sat det politiske reformarbejde ud af spil.  **Diskuter** arbejdet i den amerikanske Kongres f.eks.   * Hvorfor falder så mange lovforslag bort? * Hvorfor er det så vigtigt at være opmærksom på, at ”all politics is local” i USA? * Hvad menes der med ”pork barrel projects” og tror I kun, at det er i USA, at man politisk indgår de såkaldte studehandler – eller ser vi også eksempler på det herhjemme i Danmark? * Hvorfor kan en amerikansk præsident ikke vide sig sikker på, at en partifælle i Huset eller Senatet vil stemme til fordel for hans lovforslag? Hvordan ser det ud i Danmark? Kan statsministeren eller partiformanden i et parti regne med, at alle medlemmer i partiets folketingsgruppe vil stemme i overensstemmelse med hans eller hendes linje? I den forbindelse kan det være en god ide at læse følgende artikel af Erik Albæk fra Berlingske Tidende ”Partidisciplin i Folketinget” [www.b.dk/kronikker/partidisciplin-i-folketinget&nbsp](http://www.b.dk/kronikker/partidisciplin-i-folketinget&nbsp" \t "_blank);   **Sammenlign** beslutningsprocesserne i henholdsvis Danmark, USA og EU og forsøg i den forbindelse at identificere forskelle og ligheder. Diskuter og vurder, hvilken af de tre forskellige former for politiske beslutningsprocesser, som I mener, sikrer dels det mest demokratiske politiske system dels det mest effektive politiske system.  Når I har undersøgt og sammenlignet de tre forskellige politiske systemer skal lave en gennemgang ved brug af Screencast-o-matic. På USA bogens hjemmeside ligger der en guide til, hvordan man gør dette let og ligetil klik her <http://www.forlagetcolumbus.dk/dk/bogens_hjemmeside/international_politik/usas_udfordringer/kapitel_2/28_beslutningsprocessen/>  Til arbejdet med Screencast-o-matic kan figurerne findes her:  - Figur over den amerikanske beslutningsproces kan findes på bogens hjemmeside det er figur 2.17 <http://www.forlagetcolumbus.dk/dk/columbus_web/figurer_fra_boegerne/usas_udfordringer/>  - Figur over EU's beslutningsproces kan findes her figur 4.7 <http://www.forlagetcolumbus.dk/dk/columbus_web/figurer_fra_boegerne/det_politiske_europa_2/>  - Figur 6.11 (der står adfærdstrekanten, men det er en fejl) over den danske beslutningsproces kan findes her <http://www.forlagetcolumbus.dk/dk/columbus_web/figurer_fra_boegerne/luk_samfundet_op/> | Lektien til dette modul er s.68-74 i bogen USA's udfordringer af Annegrethe Rasmussen og Peter Brøndum.    Tjek-på-lektien spørgsmål gennemgås. Dernæst arbejder eleverne i par med artiklen af Rune Lykkeberg og de dertilhørende spørgsmål. Der samles op i klassen på dette pararbejde inden vi går videre til lovarbejdet i Kongressen.  Lovarbejdet i Kongressen – fælles klassediskussion (kan fint starte med et oplæg fra læreren og så suppleres af eleverne). undervejs indlægges en lille læsepause til artiklen af Erik Albæk. Artiklen analyseres og diskuteres herefter i klassen.  I de sidste 20 minutter af timen skal eleverne sættes i gang med at lave deres digitale – præsentationer af beslutningsprocesser i henholdsvis Danmark, EU og USA.  EU kan droppes hvis det bliver for presset, men det vil være en god øvelse for eleverne enten til at repetere eller stifte bekendtskab med den europæiske beslutningsproces. |
| **16.** | - Lobbyisme. Godt eller skidt for et demokratisk system?  - Afrunding og evaluering på forløbet. | For at styrke elevernes læsefokus – kan det være en god ide at udlevere ***tjek-på-lektien*** spørgsmål, som eleverne kan forholde sig til, mens de læser teksten. Tjek-på-lektien spørgsmål ligger her  <http://www.forlagetcolumbus.dk/dk/bogens_hjemmeside/international_politik/usas_udfordringer/kapitel_2/28_beslutningsprocessen/>  - **Diskuter** enten med en makker, i grupper eller i klassen: Lobbyister og lobbyisme er et politisk fænomen, som vi her i Danmark ofte opfatter som et onde. Diskuter fordele og ulemper ved lobbyisterne og deres arbejde.  I den forbindelse kan det være en god ide at se noget af en eller flere af Michael Moores film *Bowling for Columbine,* *Sicko* eller *Capitalism - a love story* eller dokumentarfilmen (ikke af M. Moore) *The Inside Job* (behandler finanskrisen i 2007-2008 på Island og i USA). Desuden skal de artikler som er læst til dagens lektion inddrages i diskussionen: | Lektie til dagens lektion er tre artikler  ”Klimaskepsis er købt og betalt”, Information d. 31.7.2012 af Jesper L. Hansen: [www.information.dk/307136&nbsp](http://www.information.dk/307136&nbsp" \t "_blank);  ”Deregulering her og der”, Information d. 6.8.2012 af Tobias Havmand: [www.information.dk/307533&nbsp](http://www.information.dk/307533&nbsp" \t "_blank);  ”Danske virksomheder bruger formuer på lobbyisme i USA”, Politiken d. 14.2.2012 af Peter G. Madsen: [politiken.dk/erhverv/ECE1537661/danske-virksomheder-bruger-millioner-paa-lobbyisme-i-usa/&nbsp](http://politiken.dk/erhverv/ECE1537661/danske-virksomheder-bruger-millioner-paa-lobbyisme-i-usa/&nbsp" \t "_blank);  Lektionen starter med, at eleverne får 10 minutter til at færdiggøre deres screencast-o-matic øvelse. Dernæst ser klassen nogle udvalgte (resten ser læreren og giver kommentarer til de pågældende elever)  Læreren afslutter sekvensen ved at præcisere de centrale forhold omkring beslutningsprocesserne i henholdsvis Danmark og USA.  Herefter ser klassen et lille klip fra M. Moore filmen ”Capitalism a love story” og diskuterer dette filmklip sammen med de tre artiklers holdninger til lobbyisme. Har man gennemgået EU for sin klasse vil det være oplagt at slå et smut forbin Europa Parlamentets tema-hjemmeside om lobbyisme <http://www.europarl.europa.eu/sides/getDoc.do?pubRef=-//EP//TEXT+IM-PRESS+20080414FCS26495+0+DOC+XML+V0//DA>  Timen afsluttes med mundtlig formativ evaluering (hvad har fungeret godt og hvad fungerede mindre godt) af hele undervisningsforløbet ”Det amerikanske præsidentvalg”. eleverne evalueres summativt i forhold til deres projektarbejdet (karakterbedømmes) |